CELEX: 62018CN0319
Language: el
Date: 2018-05-14 00:00:00
Title: Υπόθεση C-319/18 P: Αναίρεση που άσκησε στις 14 Μαΐου 2018 η Fred Olsen, S.A. κατά της αποφάσεως που εξέδωσε το Γενικό Δικαστήριο (ένατο τμήμα) στις 15 Μαρτίου 2018 στην υπόθεση T-108/16, Naviera Armas, S.A. κατά Ευρωπαϊκής Επιτροπής

201807130272004202018/C 268/333192018CJC26820180730EL01ELINFO_JUDICIAL20180514272821Υπόθεση C-319/18 P: Αναίρεση που άσκησε στις 14 Μαΐου 2018 η Fred Olsen, S.A. κατά της αποφάσεως που εξέδωσε το Γενικό Δικαστήριο (ένατο τμήμα) στις 15 Μαρτίου 2018 στην υπόθεση T-108/16, Naviera Armas, S.A. κατά Ευρωπαϊκής Επιτροπής
 ---documentbreak--- C2682018EL2710120180514EL0033271282Αναίρεση που άσκησε στις 14 Μαΐου 2018 η Fred Olsen, S.A. κατά της αποφάσεως που εξέδωσε το Γενικό Δικαστήριο (ένατο τμήμα) στις 15 Μαρτίου 2018 στην υπόθεση T-108/16, Naviera Armas, S.A. κατά Ευρωπαϊκής Επιτροπής
   (Υπόθεση C-319/18 P)2018/C 268/33Γλώσσα διαδικασίας: η ισπανική
      Διάδικοι
   
   
      Αναιρεσείουσα: Fred Olsen, S.A. (εκπρόσωποι: J.M. Rodríguez Cárcamo και A.M. Rodríguez Conde, δικηγόροι)
   
      Λοιποί διάδικοι στην αναιρετική διαδικασία: Naviera Armas, S.A., Ευρωπαϊκή Επιτροπή
   
      Αιτήματα
   
   Η Fred Olsen, S.A. ζητεί από το Δικαστήριο:
   
            —
         
         
            να αναιρέσει στο σύνολό της την απόφαση του Γενικού Δικαστηρίου, της 15ης Μαρτίου 2018, στην υπόθεση T-108/16, Naviera Armas, S.A. κατά Ευρωπαϊκής Επιτροπής, υποστηριζομένης από τη Fred Olsen, S.A., EU:T:2018:145,
         
      
            —
         
         
            να απορρίψει στο σύνολό του το αίτημα της Naviera Armas, S.A. περί ακυρώσεως της αποφάσεως (2015) 8655 final της Επιτροπής, της 8ης Δεκεμβρίου 2015, που αφορά την κρατική ενίσχυση SA.36628 (2015/NN) (πρώην 2013/CP — Ισπανία — Fred Olsen), και
         
      
            —
         
         
            να καταδικάσει τις αντιδίκους κατ’ αναίρεση στα έξοδα στα οποία υποβλήθηκε η Fred Olsen, S.A. στην αναιρετική διαδικασία και τη Naviera Armas, S.A. στα έξοδα στα οποία υποβλήθηκε η Fred Olsen, S.A. στην πρωτοβάθμια διαδικασία.
         
      
      Λόγοι αναιρέσεως και κύρια επιχειρήματα
   
   1. Πρώτος λόγος αναιρέσεως
   
   
            1.
         
         
            Με τον πρώτο λόγο αναιρέσεως, η Fred Olsen προσάπτει στην αναιρεσιβαλλόμενη απόφαση έλλειψη αιτιολογίας όσον αφορά την επιλεκτικότητα του μέτρου, όπως απαιτείται από την απόφαση Επιτροπή κατά Hansestadt Lübeck (C-524/14 P) (
                  1
               ).
         
      
            2.
         
         
            Εάν είχε αναλύσει την επιλεκτικότητα του μέτρου βάσει των κριτηρίων που προκύπτουν από την ως άνω απόφαση, το Γενικό Δικαστήριο θα έπρεπε να είχε αναλύσει i) το γενικό πλαίσιο αναφοράς στο οποίο εντάσσονται τα τέλη που καταβάλλει η Fred Olsen για τη χρήση των υποδομών του Puerto de las Nieves, ήτοι το σύστημα τελών που εφαρμόζεται σε όλους τους λιμένες των Καναρίων Νήσων, όπως αυτό ρυθμίζεται στο εθνικό δίκαιο, ii) αν η κατάσταση της Fred Olsen και η κατάσταση των άλλων επιχειρήσεων που χρησιμοποιούν τις εν λόγω υποδομές, περιλαμβανομένης της Naviera Armas, είναι ή όχι συγκρίσιμες όσον αφορά το επίμαχο μέτρο και iii) την ενδεχόμενη ύπαρξη δυσμενούς διακρίσεως στην καταβολή των εν λόγω τελών.
         
      
            3.
         
         
            Στην προσβαλλόμενη απόφαση, η Επιτροπή εκτίμησε ότι το γεγονός ότι η Fred Olsen είναι ο μοναδικός χρήστης του Puerto de las Nieves δεν συνιστά αφ’ εαυτού πλεονέκτημα αποκτηθέν με κρατικά κεφάλαια, δεδομένου ότι η Fred Olsen καταβάλλει τα συνήθη τέλη τα οποία απαιτούνται από όλες τις επιχειρήσεις βάσει του καθεστώτος που εφαρμόζεται στο σύνολο των λιμένων των Καναρίων Νήσων. Ως εκ τούτου, η Επιτροπή δεν υποχρεούνταν να εξετάσει την επιλεκτικότητα του μέτρου.
         
      
            4.
         
         
            Αντιθέτως, για να εκτιμήσει την ύπαρξη δυσχερειών κατά την έννοια του άρθρου 108, παράγραφος 2, ΣΛΕΕ, το Γενικό Δικαστήριο έπρεπε να είχε προβεί στην εξέταση αυτή, η οποία θα του παρείχε τη δυνατότητα να εκτιμήσει αν τα λιμενικά τέλη που κατέβαλε η Fred Olsen, ως αντάλλαγμα για την αποκλειστική χρήση των λιμενικών υποδομών του Puerto de las Nieves, της παρείχαν οποιουδήποτε είδους πλεονέκτημα.
         
      
            5.
         
         
            Δεδομένου ότι η αιτιολογία της αποφάσεως είναι προδήλως ελλιπής ως προς το σημείο αυτό, δεν είναι δυνατόν να εκτιμηθεί η ύπαρξη του εικαζόμενου πλεονεκτήματος και, για τον λόγο αυτό, η απόφαση του Γενικού Δικαστηρίου πρέπει να αναιρεθεί στο σύνολό της.
         
      2. Δεύτερος λόγος αναιρέσεως
   
   
            6.
         
         
            Με τον δεύτερο λόγο αναιρέσεως, η Fred Olsen προβάλλει ότι η απόφαση της Επιτροπής, η οποία δεν εφάρμοσε το κριτήριο του ιδιώτη επενδυτή, ήταν επαρκώς αιτιολογημένη.
         
      
            7.
         
         
            Το Γενικό Δικαστήριο έκρινε πλημμελή την αιτιολογία της αποφάσεως καθόσον, κατ’ αυτό, η Επιτροπή όφειλε να εφαρμόσει το κριτήριο του ιδιώτη επιχειρηματία σε οικονομία της αγοράς.
         
      
            8.
         
         
            Εντούτοις, πέραν του γεγονότος ότι η Fred Olsen είναι ο μοναδικός χρήστης του Puerto de las Nieves, η απόφαση του Γενικού Δικαστηρίου δεν περιέχει καμία ένδειξη ως προς το ότι η κατάσταση αυτή παρείχε στη Fred Olsen οποιοδήποτε πλεονέκτημα όσον αφορά την καταβολή των τελών για τη χρήση των υποδομών. Δεν υπάρχει, εν προκειμένω, συμφωνία ή έκπτωση όσον αφορά την καταβολή των τελών εκ μέρους της Fred Olsen ούτε περίπτωση διακρίσεως όσον αφορά την καταβολή των τελών σε σχέση με άλλες επιχειρήσεις, όπως η Naviera Armas.
         
      
            9.
         
         
            Επομένως, οι αποφάσεις Freistaat Sachsen και Land Sajonia-Anhalt κατά Επιτροπής (T-443/08 και T-455/08) (
                  2
               ), Ryanair κατά Επιτροπής (T-196/04) (
                  3
               ), και Aéroports de Paris κατά Επιτροπής (T-128/98) (
                  4
               ) δεν είναι κρίσιμες εν προκειμένω.
         
      
            10.
         
         
            Ως εκ τούτου, η απόφαση του Γενικού Δικαστηρίου πρέπει να αναιρεθεί στο σύνολό της και η απόφαση της Επιτροπής πρέπει να διατηρηθεί στο σύνολό της.
         
      (
         1
      )	Απόφαση της 21ης Δεκεμβρίου 2016, Επιτροπή κατά Hansestadt Lübeck, C-524/14 P, EU:C:2016:971.
   (
         2
      )	Απόφαση της 24ης Μαρτίου 2011, Freistaat Sachsen και Land Sajonia-Anhalt κατά Επιτροπής, T-443/08 και T-455/08, EU:T:2011:117.
   (
         3
      )	Απόφαση της 17ης Δεκεμβρίου 2008, Ryanair κατά Επιτροπής, T-196/04, EU:T:2008:585.
   (
         4
      )	Απόφαση της 12ης Δεκεμβρίου 2000, Aéroports de Paris κατά Επιτροπής, T-128/98, EU:T:2000:290.